Държавен вестник, бр. 10, 2011 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  10
граничното сътрудничество върху икономиките 
и пазарите на труда на страните – членки на 
ЕС; търсене на финансови източници и раз­
витие на Източното партньорство със страни 
като Украйна, Беларус, Русия, Грузия, Азербай­
джан и Молдова. От страна на България беше 
направена презентация на тема „Перспективи 
и предизвикателства пред НСС на България“.
• Делегация от Статистическата служба на 
Литва по проекта „Прозрачна и достъпна ин­
формация – прозрачна, достъпна и ефективна 
администрация“ по програма ОПАК взе участие 
в организирания от НСИ семинар през януари 
в София.
През 2010 г. НСИ затвърди своята водеща 
роля в развитието на регионалното сътрудни­
чество. В рамките на инициативата за Югоиз­
точно сътрудничество делегация на НСИ взе 
участие в Регионалната конференция по въпро­
сите на статистиката на селското стопанство, 
състояла се в Скопие, Република Македония, 
през юни. Председателят на НСИ се включи 
активно в дискусиите, а двама експерти изне­
соха доклади, представящи българския опит 
в тази област. Продължение на тази дейност 
беше и участието на председателя на НСИ в 
среща на Ръководната група за сътрудничество 
в областта на статистиката (PGSC) на Евростат 
със страните – кандидатки за членство в ЕС, 
през октомври в Сараево, Босна и Херцего­
вина, съпроводена със срещата на Групата за 
сътрудничество в областта на статистиката в 
Югоизточна Европа. 
Продължи интензивното развитие на дву­
странното сътрудничество със страните от 
Източното партньорство.
• Състоя се тристранна среща на ръководи­
телите на националните статистически служби 
на Азербайджан, България и Германия в рам­
ките на туининг проекта AZ08/ENP-PCA/F1/06 
„Помощ на Държавния статистически комитет 
на Азербайджан за достигане на европейските 
стандарти в областта на националните сметки, 
ненаблюдаваната икономика, бизнес статисти­
ката и индекса на цените на производител“ през 
април. По време на срещата беше подписан 
план за действие в рамките на споразумението 
за сътрудничество в областта на статистиката 
между България и Азербайджан за периода 
2010 – 2012 година.
• През април официална българска делегация 
посети и РОССТАТ. По време на визитата бяха 
обсъдени въпроси за по-нататъшното развитие 
на сътрудничеството между двете институции в 
областта на статистиката на външната търговия, 
прилагането на ГИС в разпространението на 
статистическа информация и онлайн подаване 
на статистически данни.
• В рамките на проект на Европейската 
комисия за подкрепа на създаденото наскоро 
Управление за мониторинг на държавните 
предприятия на Министерството на финансите 
на Република Таджикистан експертна група от 
министерството посети НСИ през юли.
• През 2010 г. бяха установени контакти с 
Държавния статистически комитет на Беларус, 
като започна подготовката за подписване на 
двустранно споразумение за сътрудничество.
• Председателят на НСИ беше избран за 
член на Научния комитет по подготовката на 
конференция на тема: „Развитие на ЕСС в 
рамките на Източното партньорство – насоки и 
стратегия“, която ще се проведе през октомври 
2011 г. в Краков.
ІІ.7. ПОСТИГАНЕ НА ПО-ЕФЕКТИВНО 
ВЗАИМОДЕЙСТВИЕ И КООРДИНАЦИЯ В 
РАМКИТЕ НА НСС
През 2010 г. продължи процесът на актуали­
зиране на споразуменията на НСИ с органите 
на статистиката и други държавни институции 
с цел постигане на по-голяма съгласуваност 
на дейностите и сроковете по производство 
на статистическа информация, осигуряване на 
непрекъсната обмяна на опит и обучение по 
въпроси, свързани с промените и най-новите 
постижения в статистическата методология и 
активно сътрудничество при удовлетворяване 
на нововъзникнали информационни потреб­
ности за избягване на ненужно въвеждане на 
допълнителни статистически изследвания при 
наличие на необходимите данни. 
През 2010 г. бяха актуализирани споразу­
менията с НАП и Агенция „Митници“(АМ) с 
цел постигане на по-голяма съгласуваност на 
дейностите и сроковете по производство на 
статистическите данни за външната търговия, 
повишаване на качеството на събираната ин­
формация, осигуряване на по-пълното използ­
ване на данни от административни източници 
и активно сътрудничество при удовлетворяване 
на нововъзникнали информационни потреб­
ности, свързани с промените в европейското 
законодателство. Започна процедура по акту­
ализация на споразумението за сътрудничество 
и безвъзмезден обмен на данни между НСИ и 
Изпълнителната агенция по горите.
С цел подобряване на координацията и 
ефективността на взаимодействието между НСИ 
и останалите институции, осигуряващи базова 
информация за производството на национални 
сметки, беше актуализиран и подписан същест­
вуващият меморандум за сътрудничество между 
НСИ, БНБ и МФ. Също така беше създадена 
работна група с представители от трите инсти­
туции към меморандума за сътрудничество. 
Продължи съвместната подготовка и участие 
на НСИ и органите на статистиката в европей­
ски програми и проекти, свързани с развитието 
на статистическите методи, провеждането на 
нови изследвания и разработването на нови 
статистически показатели: